text: Overgav sig efter skud mod politiet
  02 september 2014 kl. 16.32
  Manden, der i eftermiddags skød mod en patruljevogn og forskansede sig i sin lejlighed, har nu overgivet sig.
  Overgivelsen skete uden dramatik, oplyser politiet.
  Politiet afspærrede Centerparken i Horsens og evakuerede folk, mens dramaet stod på.
  Episoden begyndte i eftermiddags, da en mand med et gevær efterlod en mistænkeligt udseende pakke ved Centerparken i Horsens.
  Manden forskansede sig efterfølgende i sin lejlighed, og skød mod en patruljevogn.
  Politiet ved endnu ikke, hvorfor manden skød.
  Manden er nu anholdt. Han er ca. 60 år.
  